KDiskFree käsiraamat

# KDiskFree käsiraamat

Jonathan Singer `<jsinger@leeta.net>`

Michael Kropfberger `<michael.kropfberger@gmx.net>`

Tõlge eesti keelde: Marek Laane
Versioon v0.15 (KDE
4.11) (2013-05-25)

Autoriõigus © 2000-2002 Jonathan Singer

Autoriõiguse märge

KDiskFree näitab saadaolevaid failiseadmeid ja nende kohta käivat infot.

Peatükk 1. Sissejuhatus
Sissejuhatus

# Peatükk 1. Sissejuhatus

KDiskFree näitab saadaolevaid failiseadmeid (kõvaketta partitsioonid, disketi- ja CD-seadmed, USB-pulgad jne.) koos infoga nende mahu, vaba ruumi, tüübi ja ühenduspunkti kohta. Samuti on võimalik seadmeid ühendada ja lahutada ning neid failihalduris vaadata.

KDiskFree sarnaneb Infokeskuse partitsioonide mooduliga, kuid võtab enda alla ekraanil vähem ruumi. See on päris kasulik omadus, kui soovid KDiskFree akent kogu aeg kättesaadavana hoida.

Peatükk 2. KDiskFree kasutamine
KDiskFree kasutamine

# Peatükk 2. KDiskFree kasutamine

## KDiskFree käivitamine

Anna käsureal korraldus `kdf` või vali Kettakasutus rakenduste käivitaja alammenüüst Süsteem. Kasutada saab Qt™ ja KDE tavapäraseid käsurea võtmeid, millest ülevaate saab käsuga `kdf `--help``.

Peaaken
Peaaken

## Peaaken

KDiskFree peaaken näitab saadaolevaid failiseadmeid.

Tavapäraselt on näha järgmised infoväljad:

- ikoon, mis näitab andmekandja tüüpi

- seadme nimi

- failisüsteemi tüüp

- kogumaht

- ühenduspunkt

- vaba kettaruum

- kasutatud ruumi protsent numbri ja graafikuna.

Klõps hiire vasaku nupuga mingi tulba päisel sorteerib seadmed vastavalt selle tulba parameetrile. Teine klõps hiire vasaku nupuga samal päisel muudab järjekorra vastupidiseks.

Klõps hiire vasaku nupuga real avab hüpikmenüü. Kui seade ei ole parajasti ühendatud, on aktiivne võimalus Ühenda seade. Kui seade on ühendatud, on aktiivne Lahuta seade. Võimalus Ava failihalduris seda teebki - avab uue akna antud seadme failide graafilise vaatega.

Menüüriba ja seadistamine
Menüüriba ja seadistamine

## Menüüriba ja seadistamine

### Menüü Fail

Fail → Värskenda

  Uuendab kohe seadmete andmeid

Fail → Välju (Ctrl+Q)

  Sulgeb KDiskFree

Lisaks on KDiskFreel tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

### Seadistustedialoog

Sellel dialoogil on kaks kaarti: Üldised seadistused ja Ühendamise käsud

Üldised seadistused

  Klõps sõnal nähtav või peidetud muudab antud andmevälja nähtavaks või varjatuks.

  Värskendamise sagedust saab muuta väärtust muutes. Kastis on näha intervall (sekundites), mille järel KDiskFree värskendab andmeid seadmete kohta.

  Failihalduri sektsioonis saab määrata käsu, mis käivitatakse, kui valida peaaknas kontekstimenüüst käsk Ava failihalduris.

  Seal on ka kaks märkekasti. Üks neist määrab, kas failihaldur avatakse automaatselt seadme ühendamisel. Teine tekitab hoiatusakna, kui ketas täitub kriitilise väärtuseni.

Ühendamise käsud

  Võimaldavad määrata konkreetse seadme ühendamise ja lahutamise käsu ning seadet tähistava ikooni. Rohkem infot nende käskude kohta leiab käsu mount man-leheküljelt (anna käsureal korraldus `man `mount``).

Peatükk 3. Autorid ja litsents
Autorid ja litsents

# Peatükk 3. Autorid ja litsents

KDiskFree

Rakenduse autoriõigus (c) 1998-2000: Michael Kropfberger `(michael.kropfberger AT gmx.net)`

Dokumentatsiooni autoriõigus (c) 2000: Jonathan Singer `(jsinger AT leeta.net)`

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.